آذربایجان جمهورباشقانی ایلهام علییئو، مرکزی قهرمان ماراشین پازارجیق ائلچه‌سی اولان و توپلام ۱۰ ائلی ائتکیله‌ین ۷،۷ بؤیوکلوگونده‌کی زلزله سببی ایله جمهورباشقانی رجب طیب اردوغانا باش‌ساغلیغی مئساژی گؤندردی.
آذربایجان جمهورباشقانلیغی مطبوعات خیدمتین‌دن وئریله‌ن آچیقلامایا گؤره، علییئو مئساژیندا: «قهرمان ماراش‌دا باش وئره‌ن و قارداش تورکیه‌نین بیر چوخ بؤلگه‌سینده حس اولونان گوجلو زلزله نتیجه‌سینده چوخ ساییدا جان ایتکیسی و ییخیم خبرلری بیزلری دریندن کدرلندیرمیشدیر. بو چتین زاماندا هر جور کؤمک ائتمه‌یه حاضیری اولدوغوموزو ایفاده ائدیر، سیزه، حیاتینی ایتیره‌نلرین عائله‌لرینه و یاخینلارینا، قارداش تورکیه خالقینا شخصیم و آذربایجان خالقی آدینا باش‌ساغلیغی وئریر، یارالیلارا عاجیل شفالار دیله‌ییر، زلزله‌نین ائتکیلرینین تئزلیکله آرادان قالخماسینی دیله‌ییرم» ایفاده‌لرینه یئر وئریلدی.
قوزئی قیبریس تورک جمهوریتینین جمهورباشقانی ارسین تاتار دا قیبریس تورک خالقی آدینا تورکیه‌نین آجیسینی اورکدن پایلاشدیقلارینی ایفاده ائد‌رک، جان ایتکیسینین آز اولماسینی آرزولادیقلارینی بیلدیردی.
تورکیه ایله هر زامان دایانیشما ایچینده اولدوقلارینی قید ائد‌ن تاتار، «حیاتینی ایتیرنلره تانریدان رحمت، یارالی قارداشلاریمیزا عاجیل شفالار و آنا وطن تورکیه‌میزه بؤیوک گئچمیش اولسون دیلکلریمی، شخصیم و قوزئی قیبریس تورک جمهوریتی وطنداشلاریم آدینا بؤیوک بیر کدر، آجی و کدر ایله بیلدیریرم" ایفاده‌سینی ایشلتدی.
پاکیستان باشباخانی شاهباز شریف ده توئیتر صحیفه‌سینده باش‌ساغلیغی مئساژی پایلاشدی. شریف،
"تورکیه‌نین گونئی دوغوسوندا باش وئره‌ن بو بؤیوک زلزله خبری بیزی چوخ کدرلندیردی. یاشانان جان و مال ایتکیسینه گؤره قارداشیم جمهورباشقانی رجب طیب اردوغانا و قارداش تورکیه خالقینا ان درین باش‌ساغلیغی دیلکلریمی چاتدیریرام" ایفاده‌سینی ایشلتدی.
تورکیه‌نین پاکیستانا هر چتین آنیندا کؤمک الینی اوزاتدیغینی خاطیرلادان شریف، اسلام آبادین ممکون اولان هر جۆر یاردیمی گؤسترجگینی وورغولادی.
خاریجی ایشلر باخانلیغیندان وئریله‌ن آچیقلامادا ایسه پاکیستانین تورکیه ایله تام دایانیشما ایچینده اولدوغونا ایشاره ائدیلرک، اسلام آبادین یاردیم چالیشمالاریندا هر جور دستگی وئرمه‌یه حاضر اولدوغو قید ائدیلدی.
قازاقیستان جمهورباشقانی قاسیم جؤمرت توکایئو ده زلزله‌ده حیاتینی ایتیره‌نلر اوچون جمهورباشقانی اردوغانا باش‌ساغلیغی مئساژی گؤندردی.
توکایئو، قازاقیستانین تورکیه‌یه یاردیم گؤندرمه‌یه حاضر اولدوغونو بیلدیردی.
تورک دؤولتلری تشکیلاتینین باش کاتیبی ائلچی کوبانیچبک عؤمور علییئو وئردیگی یازیلی آچیقلاماسیندا، تورک دؤولتلری تشکیلاتی اولاراق بو چتین گونلرده تورکیه جمهوریتی حکومتینین و قارداش تورک خالقینین یانیندا اولدوقلارینی بیلدیررک،
"حیاتینی ایتیره‌نلرین عائله‌لرینه باش‌ساغلیغی وئریر و یارالانانلارا عاجیل شفا دیله‌ییریک. تورک خالقینین گوجونون و دیرنجینین بو فاجعه‌نین ان قیسا زاماندا آرادان قالدیریلماسینا کؤمک ائدجگینه تام اینانیریق" ایفاده‌لرینی ایشلتدی.
